CELEX: C2007/269/106
Language: lt
Date: 2007-11-10 00:00:00
Title: Byla T-342/07 2007 m. rugsėjo 10 d. pareikštas ieškinys byloje Ryanair prieš Komisiją

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/59
            
         2007 m. rugsėjo 10 d. pareikštas ieškinys byloje Ryanair prieš Komisiją
   
   (Byla T-342/07)
   (2007/C 269/106)
   Proceso kalba: anglų
   Šalys
   
      Ieškovė: Ryanair Holdings Plc (County Dublin, Airija), atstovaujama QC J. Swift, solicitor V. Power, solicitor A. McCarthy, advokato G. Berrish, solicitor D. Hull,
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti sprendimą;
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ieškiniu prašo panaikinti 2007 m. birželio 27 d. Komisijos sprendimą C(2007)3104 pripažinti koncentraciją nesuderinama su bendrąja rinka ir EEE susitarimu (Byla Nr. COMP/M.4439 — Ryanair/Aer Lingus).
   Ieškovės pagrindinis teiginys yra, kad Komisija tariamai suklydo ir nesugebėjo pakankamai įrodyti, kad koncentracija smarkiai apribotų veiksmingą konkurenciją bendrojoje rinkoje. Subsidiariai ieškovė teigia, kad Komisija suklydo ir nesugebėjo pakankamai įrodyti, jog koncentracija, iš dalies pakeista įvairiais įsipareigojimais, kuriuos ieškovė siūlė prisiimti tyrimo metu smarkiai apribotų veiksmingą konkurenciją.
   Pagrįsdama savo teiginius ieškovė nurodo, kad Komisija padarė akivaizdžių vertinimo klaidų susijusių su (a) konkurencija tarp dviejų oro bendrovių; (b) patekimo į rinką ir plėtros kliūtimis; (c) jos maršrutų analize, o taip pat didelių ir akivaizdžių klaidų vertindama efektyvumo padidėjimą, kuris būtų atsiradęs dėl koncentracijos, ir ieškovės pateiktus įsipareigojimus.